ضلع نصیر آباد

ضلع نصیر آباد پاکستان کے صوبہ بلوچستان کا ایک ضلع ہے۔ ضلع کا نام خان آف قلات میر نصیر خان نوری کے نام پر رکھا گیا تھا۔ ضلع نصیرآباد 1974ء میں ضلع قلات سے علاحدہ کر کے تشکیل دیا گیا تھا۔ مردم شماری پاکستان ۲۰۲۳ء کے مطابق ضلع نصیرآباد کی آبادی 563,315 افراد پر مشتمل ہے۔ ضلع نصیر آباد کا صدر مقام ڈیرہ مراد جمالی شہر ہے۔

 ضلعی تاریخ 

ضلع نصیر آباد کا نام خان آف قلات، میر ناصر خان-1 کے نام پر رکھا گیا ہے، جو قلات کے معزز ترین حکمرانوں میں سے ایک تھے۔ اس نے (1747-1794) تک قلات پر حکومت کی اور براہوی - بلوچ کنفیڈریشن کی بنیاد رکھی، جس کا مرکز خان آف قلات میں تھا۔

3 فروری 1954ء کو ضلع قلات کے قیام تک نصیر آباد ضلع قلات کا حصہ تھا۔ اس کے بعد نصیر آباد کو 1974ء میں ضلع قلات سے الگ کر کے ضلع بنا دیا گیا پھر 1987ء میں جعفرآباد کو ضلع نصیر آباد سے علاحدہ کر کے الگ ضلع بنا دیا گیا۔ جولائی 1987ء سے دسمبر 1990ء تک تین سال اسے تحصیل تمبو کہا جاتا رہا۔ تمبو ڈیرہ مراد جمالی کے مغرب میں 40 کلومیٹر دور ایک چھوٹا سا گاؤں ہے۔

 علم آبادیات 

 تحصیلیں اور ذیلی تحصیلیں 
انتظامی طور پر اس کی تحصیلیں اور ذیلی تحصیلیں درج ذیل ہیں۔
 تحصیل تمبو
 تحصیل ڈیرہ مراد جمالی
 تحصیل چھتر
 تحصیل بابا کوٹ


زمرہ:بلوچستان کے اضلاع
زمرہ:پاکستان کے اضلاع
زمرہ:بلوچستان (خطہ)